Case ID: 1134077
Sentence 0: Məhkəmənin həmin hökmündən məhkumun müdafiəçisi tərəfindən verilmiş apellyasiya şikayətinə əsasən işə baxan Sumqayıt Apellyasiya Məhkəməsinin Cinayət kollegiyasının (hakimlər: M.Ə.Rzayev (sədrlik edən), F.G.Zeynallı və E.M.Əhmədov) xx xxxxxx 2020-ci il tarixli qərarı ilə apellyasiya şikayəti təmin edilməmiş, Bakı Ağır Cinayətlər Məhkəməsinin xx xxxxxxxx 2019-cu il tarixli hökmü apellyasiya şikayətinə münasibətdə dəyişdirilmədən saxlanılmışdır.İşin halları: Birinci instansiya məhkəməsinin hökmünə əsasən Məhkum ona görə məhkum edilmişdir ki, o, tamah niyyəti ilə özgənin əmlakını etibardan sui-istifadə etmə və aldatma yolu ilə ələ keçirmək məqsədi ilə Zərərçəkmiş şəxs12 özünü Fövqəladə Hallar Nazirliyinin əməkdaşı kimi təqdim edib İmişli rayonu, Yalavac kəndi ərazisində yerləşən qeyri-yaşayış obyektinin sənədlərini hazırlayacağını vəd edib inandırmış, 2012-ci ilin aprel ayının axırlarında Bakı şəhəri, Nizami rayonu ərazisində 2000 manat pulu, xx xxxx 2012-ci il tarixdə İmişli rayonu ərazisində yerləşən “Kapital bank” vasitəsi ilə göndərdiyi 1000 manat pulu, 2013-cü ilin may ayında İmişli şəhərində 2000 manat pulu, həmin tarixdən 2014-cü ilin axırınadək olan müddət ərzində 6500 manat pulu və 2015-ci ilin fevral ayının axırlarında İmişli şəhəri ərazisində 1500 manat pulu, yəni ümumilikdə vahid niyyətlə əhatə olunan qəsdlə 13.000 manat məbləğində pulunu etibardan sui-istifadə etmə və aldatma yolu ilə ələ keçirib Zərərçəkmiş şəxs12 xeyli miqdarda ziyan vurmaqla dələduzluq etmişdir.